《羁燕四十馀日归兴殊切口占赋归 其七》
宋代·汪梦斗

世道茫茫未解忧，新凉行色且归休。四年扰扰春如梦，五帙骎骎老转愁。

禹贡九州行半矣，周家十乱有人不。浣纱云冷徽山月，不似林间乐一丘。

作者简介：梦斗字玉南，号杏山，绩溪人。理宗景定二年（一二六一）魁江东漕试，授江东制置司干官。度宗咸淳间为史馆编校，以事弃官归。宋亡，不仕。[1] 有北游集。后从事讲学以终。汪梦斗诗，以影印文渊阁《四库全书·北游集》为底本，校以明隆庆三年汪廷佐刊《北游诗集》（简称明刊本）。新辑集外诗附于卷末。